નેશનલ ડેસ્કઃ વડાપ્રધાન નરેન્દ્ર મોદી આજે બુધવારે એઇમ્સમાં સારવાર લઇ રહેલા ભૂતપૂર્વ વડાપ્રધાન અટલ બિહારી વાજપેયીની તબિયત પૂછવા માટે એઇમ્સ પહોંચ્યા છે. અટલ બિહારીને યૂરિન ઇન્ફેક્શનની તકલીફના કારણે 11 જૂનના રોજ એઇમ્સમાં સારવાર માટે દાખલ કરવામાં આવ્યા હતા. તેઓ છેલ્લાં 9 વર્ષથી બીમાર છે. મોદી પહેલા કેન્દ્રિય મંત્રી સ્મૃતિ ઇરાની પણ તેઓને મળવા એઇમ્સ પહોંચ્યા હતા. પીયૂસ ગોયલ, મીનાક્ષી લેખી તથા રાજ્ય વર્ધનસિંહ રાઠોડ પણ અટલ બિહારી વાજપેયીની તબિયત નાજુક હોવાથી એઇમ્સમાં પહોચ્યા હતા. AIIMS દ્વારા આપવામાં આવેલી માહિતી મુજબ પૂર્વ વડાપ્રધાન અટલજીની તબીયતમાં છેલ્લા 24 કલાકમાં કોઇ પણ પ્રકારનો સુધારો જોવા મળ્યો નથી.